Hvernig búa íslenskir háskólar nemendur sína undir slíkt ? Þessi mál voru til umræðu á fundi Barnaheilla þann 5. desember síðastliðinn og var fundurinn liður í 16 daga átaki frjálsra félagasamtaka gegn kynbundnu ofbeldi . Á fundinum voru kynntar niðurstöður úttektar sem Barnaheill létu gera í sumar um menntun fagstétta um kynferðislegt ofbeldi gegn börnum . Enn fremur var fjallað um aðkomu Evrópuhóps Barnaheilla að baráttunni gegn mansali . Um 30 manns sóttu fundinn og voru umræður góðar . Meðal þáttakenda voru fulltrúar heilsugæslustöðva , félagsþjónustu sveitarfélaga , barnaverndar , félagsmiðstöðva , frístundarheimila og leikskóla . Helstu niðurstöður og það sem helst vakti athygli var eftirfarandi : Ýmsar námsbrautir háskóla fjalla lítið sem ekkert um kynferðislegt ofbeldi í sínu grunnnámi , heldur einungis í framhaldsnámi eða í valáföngum . Því geta nemendur útskrifast úr því námi og farið að vinna með börnum eða að málefnumn þeirra án þess að hafa þekkingu á málefninu . Lítið hefur þokast í þessum málum á undanförnum árum , þrátt fyrir að ýmsir hafi bent á mikilvægi þess að stefna sé mörkuð og kennsla aukin innan háskólanna . Þó merkja menn að í háskólasamfélaginu hafi áhugi aukist mikið og vilji til að bæta kennslu í þessum málaflokki í þeim greinum sem mennta fólk sem kemur til með að vinna með börnum . Enn sem komið er virðist það fara að mestu eftir áhuga hvers kennara hvort og hvernig er fjallað um málefnið . Fagstéttir , sem vinna með börn , svo sem kennarar , eru ragar við að tilkynna ef grunur er um að barn hafi verið beitt kynferðislegu ofbeldi . Gera þurfi fagstéttum ljóst hve mikilvægt sé að tilkynna slíkt . Svo sé það barnaverndaryfirvalda að meta og rannsaka málin . Mannekla innan ýmissa starfstétta var einnig nefnd sem ástæða þess að ekki væri unnið að málum sem skyldi . Barnaheill telja mikilvægt að fagaðilar stilli saman strengi , stefna sé mörkuð og kennsla sé aukin , bæði innan háskólastofnananna , svo og símenntun til starfandi stétta .